Plectrodera

Se Systematisk inndeling

Plectrodera er en slekt av biller som tilhører den artsrike underfamilien Lamiinae i familien trebukker (Cerambycidae).

 Utseende 
En stor (opptil 40 millimeter), nokså kraftig, svart og hvit trebukk, en av de største billene i Nord-Amerika. De hvite feltene er dannet av tette, filtaktige hår. Antennene er lange, hos hannene tydelig lengre enn kroppen, og svarte. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

 Levevis 
Larvene utvikler seg i levende trær av poppel-arter (Populus spp.). Hunnen gnager groper nær roten av trærne og legger egg i disse. Larveutviklingen tar gjerne to år. Unge trær kan drepes ved ringbarking, større trær overlever, men kan bli skadet. Det voksne billene gnager på blader og bark på vertstrærne.

 Utbredelse 
Slekten er utbredt i Nord-Amerika.

 Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Monochamini Aurivillius, 1921
 Slekten Plectrodera Dejean, 1837 
 Plectrodera scalator (Fabricius, 1792)

 Kilder 
 Catalog of the lamiines of the world - Monochamini
 Katalog over artene, Amerika 

 Eksterne lenker 

 Bilder av artene 

Kategori:Lamiinae
Kategori:Biller formelt beskrevet i 1792
Kategori:Dyr formelt beskrevet av Pierre François Marie Auguste Dejean
Kategori:Dyr formelt beskrevet av Johann Christian Fabricius